Diari Oficial de la Generalitat Valenciana


Sumari del DOGV 5336, del 31-08-2006 (2006/9611)

Informació pública del concurs per al desenvolupament i l'execució d'un programa d'actuació integrada de la unitat d'execució número 1 del nou sector denominat Eixample Sud d'Heredades.
-----------------------------------------------------------------------------------------------------------------------------------------------------------------------------------------

### Dades del document

Número de DOGV
:   5336

Data del DOGV
:   31-08-2006

Secció del DOGV
:   V. ALTRES ANUNCIS - B) LICITACIÓ DE CONTRACTES ADMINISTRATIUS

Número del document
:   2006/9611


Data del document
:   27-07-2006

Organisme emissor
:   Ajuntament de Rojales

Tipus de document
:   Anunci

Descriptors 

:   * Rojales
    * urbanització
    * contracte d'obres
    * indústria de la construcció
    * licitació

Informació pública del concurs per al desenvolupament i l'execució d'un programa d'actuació integrada de la unitat d'execució número 1 del nou sector denominat Eixample Sud d'Heredades. [2006/M9611]  
Identificació de l'entitat local adjudicatària del programa:  
Ajuntament de Rojales. Domicili: carrer del Malecón de la Encantá, número 1, 03549 Rojales.  
Telèfon: 565 881 603. Fax: 430 533 666. E-mail: rojales\_kbv6@nxzxxytspf.jkm.  
Objecte del concurs:  
Programa d'actuació integrada de la unitat d'execució número 1 del nou sector denominat Eixample Sud d'Heredades, i designació d'agent urbanitzador. Emplaçament: nucli d'Heredades (Rojales).  
Identificació de les bases generals i particulars:  
Les bases generals que regixen la present programació són les que es contenen en l'annex II del Decret 67/2006, de 19 de maig, del Consell de la Generalitat Valenciana, pel qual s'aprova el Reglament d'Ordenació i Gestió Territorial i Urbanística, en aplicació del que disposa l'article 284,3 del mencionat Decret 67/2006.  
Les bases particulars van ser aprovades pel ple de l'Ajuntament de Rojales en sessió extraordinària celebrada el 13 de juliol de 2006.  
Lloc i idioma en què hauran de presentar-se les proposicions dels interessats, ajustades al model establit en les bases particulars del programa:  
Les proposicions dels interessats es presentaran en algun dels dos idiomes oficials de la Comunitat Valenciana (castellà i valencià), en el lloc abans mencionat.  
Documentació acreditativa del compliment dels criteris de solvència tècnica, econòmica i financera, exigits per a ser admesos a concurs:  
Podran ser urbanitzadors i promoure el present programa d'actuació integrada totes les persones, naturals o jurídiques, espanyoles o estrangeres, que tinguen plena capacitat d'obrar, siguen o no propietàries dels terrenys afectats i reunisquen les condicions de solvència econòmica i financera, tècnica i professional exigibles segons les presents bases.  
En cap cas podran ser urbanitzadors ni promoure programes d'actuació integrada les persones en què concórrega alguna prohibició de contractar de les previstes en l'article 20 del Text Refós de la Llei de Contractes de les Administracions Públiques (TRLCAP).  
1. La justificació de la solvència tècnica i professional de l'urbanitzador s'acreditarà per un o alguns dels mitjans següents:  
a) Presentació d'una relació dels programes d'actuació integrada promoguts i gestionats pel concursant.  
b) Indicació de l'equip tècnic, estiga o no integrat en l'estructura organitzativa de l'urbanitzador, que vaja a participar en la gestió del programa d'actuació integrada, i especialment dels responsables del control de qualitat.  
c) Titulacions acadèmiques i professionals del personal de direcció de l'urbanitzador.  
d) Declaració que indique la mitjana anual de personal, amb menció, si és el cas, del grau d'estabilitat en l'ocupació i la plantilla del personal directiu durant els tres últims anys.  
e) Declaració del material, instal·lacions i equip tècnic amb què compte l'urbanitzador per al compliment dels seus compromisos.  
f) Declaració de les mesures adoptades per a controlar la qualitat durant el desenvolupament i execució del programa d'actuació integrada, incloent els mitjans d'estudi i investigació de què es dispose.  
g) Declaració de les mesures de gestió mediambiental que el concursant està disposat a aplicar durant el desenvolupament i execució del programa d'actuació integrada.  
2. Si per raons justificades en cada cas concret l'urbanitzador no estiguera en condicions de presentar les referències sol·licitades per l'Ajuntament, podrà acreditar la seua solvència tècnica i professional basant-se en la solvència d'altres entitats, amb independència dels vincles jurídics que tinguen establits entre ells, havent de demostrar en este cas davant de l'Ajuntament que comptarà amb els mitjans necessaris per a l'execució del programa d'actuació integrada, presentant els compromisos o documents d'anàloga naturalesa que hagen subscrit entre ambdós. L'anterior s'aplicarà, en tot cas, quan concórrega a la licitació una agrupació d'interés urbanístic.  
3. La justificació de la solvència tècnica i professional de les agrupacions d'interés econòmic, unions temporals d'empreses o altres agrupacions de persones naturals o jurídiques que decidisquen concórrer conjuntament al concurs podrà basar-se en els requisits de solvència de, almenys, un dels seus membres.  
4. La justificació de la solvència econòmica i financera de l'urbanitzador s'acreditarà per un o alguns dels mitjans següents:  
a) Informe d'institucions financeres o, si és procedent, justificant l'existència d'una assegurança d'indemnització per riscos professionals.  
b) Si es tractara de persones jurídiques, presentació dels comptes anuals o d'extracte d'estos, en el cas en què la publicació d'estos siga obligatòria en la legislació del país on l'aspirant a urbanitzador estiga establit.  
c) Declaració sobre el volum global de negocis i, si és procedent, sobre el volum de negocis relacionat amb el desenvolupament i la promoció d'actuacions semblants que són objecte de concurs, corresponent com a màxim als tres últims exercicis.  
Termini per a la presentació de proposicions:  
Els que desitgen prendre part en la licitació hauran de presentar en el Registre General de l'Ajuntament de Rojales, siti al carrer del Malecón de la Encantá, número 1, en el termini de tres mesos, a comptar des de la data d'enviament de l'anunci de licitació al Diari Oficial de la Unió Europea, en horari de 09.00 hores a 14.00 hores, de dilluns a divendres, la documentació especificada en l'apartat següent.  
Si l'últim dia del termini de presentació de proposicions coincidira amb dissabte, diumenge o festiu, el termini es prolongarà fins al següent dia hàbil.  
Documentació a presentar per cada concursant:  
Les proposicions dels aspirants a urbanitzador han d'incorporar la documentació següent:  
Sobre A, tancat i segellat, amb el títol Documentació, amb el contingut següent:  
A. Si concorreguera una societat o empresa, haurà de presentar escriptura de constitució de la societat inscrita en el Registre Mercantil. Tractant-se d'una agrupació d'interés urbanístic, es presentarà escriptura de constitució, així com inscripció en el Registre d'Agrupacions d'Interés Urbanístic dependent de la conselleria competent urbanisme.  
B. Els que compareguen o firmen proposicions en nom d'un altre o en representació de societat o persona jurídica, presentaran escriptura de poder inscrita, si és el cas, en el Registre Mercantil o registre públic corresponent.  
C. Quan l'ofertant actue en nom propi i és empresa individual, haurà de presentar DNI o fotocòpia legalitzada d'este.  
D. Resguard acreditatiu de la garantia provisional.  
E. Declaració responsable de no trobar-se sotmés a cap de les prohibicions per a contractar establides per la legislació reguladora de la contractació administrativa, incloent expressament certificats acreditatius de trobar-se al corrent en el compliment de les obligacions tributàries i amb la Seguretat Social imposades per les disposicions vigents.  
F. Els documents que acrediten els requisits de solvència tècnica i professional, econòmica i financera.  
G. Els concursants estrangers hauran d'adjuntar una declaració de sotmetiment exprés a la jurisdicció dels jutjats i tribunals espanyols de qualsevol orde, per a totes les incidències que, de manera directa o indirecta, pogueren sorgir durant el procediment d'adjudicació i durant el desenvolupament i execució del programa d'actuació integrada, amb renúncia expressa, si és procedent, al fur jurisdiccional estranger que poguera correspondre-li.  
H. Declaració jurada o acta notarial acreditativa d'haver-se practicat o intentat practicar els avisos a què es referix l'article 134.4. En tot cas, amb caràcter previ a l'adjudicació, l'Ajuntament requerirà a l'adjudicatari proposat la justificació documental íntegra de tals punts.  
I. En cas de concórrer a la licitació diverses empreses, compromeses a la constitució d'una unió temporal, cada una d'elles ha d'acreditar la seua personalitat i capacitat, indicant els noms i circumstàncies dels empresaris que subscriuen les proposicions, la participació de cada una d'elles, i designant la persona o entitat que, durant la vigència del contracte, ha d'ostentar la representació de la unió davant de l'administració, així com el compromís formal de constituir-se en unió temporal d'empreses en cas de resultar adjudicataris.  
Sobre B, en plica tancada, amb el títol Proposició juridicoeconòmica, subscrita per l'interessat, amb el contingut següent:  
A) Regulació de les relacions de l'urbanitzador i els propietaris i, en particular, la modalitat de retribució al promotor i informació suficient que permeta als propietaris conéixer les conseqüències econòmiques que comporte per a ells la proposta i l'elecció de cada modalitat de retribució.  
B) Preus màxims de venda dels solars i edificacions resultants corresponents.   
C) Descripció dels següents elements economicofinancers relatius a les càrregues urbanístiques:  
1. Pressupost de licitació de l'obra d'urbanització: amb l'abast previst en l'article 168.1.a i b de la Llei Urbanística Valenciana.   
2. Cost de projectes: cost de redacció i direcció dels projectes tècnics, especificant cada projecte, a què es referix l'article 168.1.c de la Llei Urbanística Valenciana.   
3. Gastos de gestió: gastos de gestió de l'urbanitzador, calculats en un percentatge del que represente la suma de les partides corresponents a conceptes anteriors.  
4. Benefici de l'urbanitzador: benefici empresarial de l'urbanitzador, calculat en un percentatge de la suma dels conceptes expressats en els apartats anteriors, que, en cap cas podrà superar el 10%.  
5. Càrregues d'urbanització: càrregues d'urbanització que l'urbanitzador es compromet a repercutir, com a màxim, als propietaris afectats pels conceptes anteriorment expressats.  
Coeficient de canvi: part alíquota de l'aprofitament objectiu, expressada en tant per u, que correspon a l'urbanitzador en concepte de retribució en sòl per les càrregues d'urbanització, aplicable respecte als propietaris acollits a la dita modalitat de retribució.  
Preu del sòl a efectes de canvi: preu del sòl a què, en coherència amb el coeficient de canvi, es descomptaran de les càrregues d'urbanització els terrenys d'aquells propietaris que retribuïsquen amb ells a l'urbanitzador.  
Finançament: condicions de finançament oferides per l'urbanitzador per al pagament de les quotes d'urbanització aquells propietaris que acollits a elles, si és el cas, recolzades per una entitat financera degudament registrada.  
Sobre C, obert i, addicionalment, en suport informàtic, denominat Alternativa tècnica, amb el contingut següent:  
A) Document de planejament (pla de reforma interior modificatiu de l'ordenació estructural del Pla General, per mitjà de la creació una àrea de repartiment i sector ex novo, denominat Eixample Sud d'Heredades, així com dos unitats d'execució, comprenent l'àmbit del PAI a presentar exclusivament la unitat d'execució-1 del sector, quedant la unitat 2 pendent de desenvolupament per mitjà de futur programa que es licite) que incloga una proposta d'ordenació detallada per a l'àmbit del programa, la unitat d'execució, UE-1, i per a la UE-2.  
B) Àmbit de l'actuació integrada.  
C) Justificació del compliment de les condicions d'integració de l'actuació amb l'entorn.  
D) Terminis que es proposen per al desenvolupament de l'actuació integrada, determinant-se tant el corresponent a les obres d'urbanització com a les obres d'edificació dels solars resultants.  
E) Projecte d'urbanització.  
F) Enunciat dels objectius complementaris, amb indicació expressa, si és el cas, dels compromisos d'edificació simultània a la urbanització que estiga disposat a assumir per damunt del mínim legal.  
G) Mesures de control de qualitat i compliment de les normes de qualitat ambiental, si és el cas.  
H) Inventari preliminar de construccions, plantacions i instal·lacions la demolició, destrucció o eradicació de les quals exigisca la urbanització.  
I) Estimació preliminar i general d'aquells gastos d'urbanització variables l'import dels quals, encara que siguen repercutibles als propietaris, no es puga determinar per la concurrència d'ofertes.  
J) Condicions de disseny i qualitat de les edificacions proposades.  
Així mateix, els licitadors hauran d'incorporar a les seues propostes de programa (sobre C) una acta notarial acreditativa del sotmetiment a informació pública del pla de reforma interior i del projecte d'urbanització, així com, en el cas que introduïsquen modificacions en l'ordenació, en els documents d'ordenació, així com aquells altres documents complementaris. A este efecte, els concursants protocol·litzaran els documents assenyalats anteriorment per mitjà d'acta autoritzada per un notari amb competència territorial al municipi de Rojales, i depositarà una còpia d'estos a la seu de l'Ajuntament, exposant-los al públic pels seus propis mitjans, inserint un anunci en el Diari Oficial de la Generalitat i en un diari no oficial d'àmplia difusió a la localitat, només als efectes de la presentació d'al·legacions.   
Abans de la publicació de l'anunci d'informació pública, els concursants hauran d'haver remés avís de l'inici del procediment de gestió indirecta del programa d'actuació integrada al domicili fiscal dels qui consten en el cadastre com a titulars dels drets afectats per l'actuació proposada. Tals avisos es practicaran per qualsevol mitjà que permeta tindre constància de la recepció per l'interessat o el seu representant, així com de la data, la identitat i el contingut de l'avís. L'acreditació de l'avís efectuat s'incorporarà a l'expedient. Quan l'avís es practique en el domicili de l'interessat, si no es troba present en el moment del seu lliurament, podrà fer-se càrrec d'este qualsevol persona que es trobe en el domicili i faça constar la seua identitat. Si ningú poguera fer-se càrrec de l'avís, es farà constar esta circumstància en l'expedient, junt amb el dia i l'hora en què es va intentar, havent de procedir novament, per una sola vegada i en una hora distinta, a practicar l'avís dins dels tres dies següents al primer intent.  
Quant al contingut del pla de reforma interior, modificatiu del Pla General (ja que crea un sector nou, creant una nova àrea de repartiment, l'aprofitament tipus de la qual ha de ser calculat d'acord amb el que disposen els articles 114 i següents del Decret 67/2006, de 19 de maig), les seues determinacions són les especificades en l'article 70 de la Llei 16/2005, de 30 de desembre, i en els articles 163 i següents del Decret 67/2006, de 19 de maig. La documentació que haurà de contindre serà la pròpia dels plans parcials (que s'especifica en l'article 68 de la Llei 16/2005, de 30 de desembre), més la indicada en l'article 71 de la Llei 16/2005, de 30 de desembre, i 167 del Decret 67/2006, de 19 de maig. A més, al modificar-se l'ordenació estructural, haurà de contindre la documentació enunciada en l'article 72,2 de la Llei 16/2005, de 30 de desembre, i 171 del Decret 67/2006, de 19 de maig). El pla haurà de fixar també les rasants dels vials. I com hi ha edificacions dins del sector, caldrà estudiar la possible aplicació per a estes del règim relatiu a les àrees semiconsolidades contingut en els articles 27 i següents de la Llei 16/2005, de 30 de desembre, havent d'identificar les edificacions existents en l'àmbit, donant-los el tractament que estime més adequat (article 67,3 de la Llei 16/2005, de 30 de desembre).  
Els concursants han d'adjuntar a la seua alternativa tècnica una còpia del resguard de la sol·licitud de la cèdula territorial d'urbanització, que haurà de sol·licitar-se davant de la Conselleria de Territori i Habitatge una vegada obert el termini de presentació de proposicions, devent esta sol·licitud ser també objecte d'exposició al públic junt amb l'alternativa tècnica (articles 226 i 307 del Decret 67/2006, de 19 de maig).   
Els concursants han d'adjuntar a la seua alternativa tècnica el document de justificació de la integració territorial, redactat en els termes que expressa l'article 74 de la Llei 16/2005, de 30 de desembre.  
Documentació susceptible de valoració per a l'adjudicació del programa:  
La continguda en els sobres B i C.  
Admissibilitat de variants:  
S'admet respecte dels programes d'actuació integrada que es presenten la introducció de variants en la delimitació del sector de sòl urbà i unitats proposades, i la resta de contingut del programa amb ple respecte a les determinacions de les directrius definitòries.  
No es consideraran variants, per la qual cosa seran admissibles, en tot cas, les modificacions de l'àmbit territorial que suposen mers retocs o ajustos de detall en algun punt perimetral de l'actuació o de les seues connexions viàries, o quan el terreny afegit, per la seua escassa dimensió, no siga tècnicament susceptible de programació autònoma.  
Criteris objectius d'adjudicació del programa d'actuació integrada, especificats per orde decreixent d'importància, incloent la seua ponderació:  
De conformitat amb l'article 135.3 de la Llei Urbanística Valenciana i 312.5 del Reglament, així com d'acord amb les bases generals indicades en l'annex d'este, a les quals este Ajuntament se sotmet supletòriament, els criteris de puntuació de les alternatives tècniques, i la seua importància relativa, seran els següents:  
a) La qualitat tècnica de l'ordenació proposada, representarà un 50% de la valoració de l'alternativa tècnica.  
b) La resolució adequada de la integració de l'actuació en el seu entorn, representarà un 5%.  
c) La millor estructuració de dotacions públiques i d'espais lliures, representarà un 15%.  
d) La qualitat tècnica de les resolucions proposades per a la urbanització, representarà un 10%.  
e) Nombre, disseny, ubicació i qualitat de les vivendes sotmeses a algun règim de protecció que es comprometa a promoure l'urbanitzador, representarà un 5%.  
f) Inversió en programes de restauració paisatgística o d'imatge urbana dins de l'àmbit del programa, com a objectius complementaris d'este, d'acord amb les directrius establides en els articles 30 a 35 de la Llei 4/2004, de 30 de juny, de la Generalitat, d'Ordenació del Territori i Protecció del Paisatge. Este criteri suposarà entre un 5% del valor total de l'alternativa tècnica.  
g) Termini d'execució del programa d'actuació integrada, representarà un 3%.  
h) Compromís d'edificació simultània a la urbanització dels solars resultants de l'actuació per damunt d'un mínim legalment exigible, representarà un 2%.  
i) Compromisos addicionals assumits voluntàriament i a càrrec seu per l'urbanitzador, representarà un 3%.  
j) Mitjans per al control de cada una de les prestacions que constituïxen l'objecte del programa, representarà un 2%.  
De conformitat amb l'article 135.4 de la Llei Urbanística Valenciana i 313.1 del Reglament, els criteris de puntuació de les proposicions juridicoeconòmiques, i la seua importància relativa, seran els següents:  
a) Import de les càrregues d'urbanització, expressat en euros per metre quadrat d'edificabilitat. Este criteri representarà un 35% de la valoració de la proposició juridicoeconòmica.  
b) La valoració dels terrenys a efectes de fixar el coeficient de canvi per al pagament en espècie i la menor proporció de solars o aprofitament que hagen de ser posats a disposició de l'urbanitzador per mitjà de reparcel·lació forçosa com a retribució a compte de tercers amb els que no tinga contracte suficient, i major proporció de terrenys propis o d'associats que hagen de quedar afectes amb garantia real inscrita en el Registre de la Propietat al compliment de les obligacions especials d'edificació derivades de l'aprovació del programa representarà entre un 60%.  
c) Compromisos financers per a l'execució de les obligacions complementàries assumides voluntàriament i a costa seu per l'urbanitzador. Este criteri suposarà un 5%del valor total de la proposició juridicoeconòmica.  
Import de la garantia provisional: 10.847,23 euros.  
Import de la garantia definitiva que haurà de depositar l'adjudicatari del programa: 10% del valor de les càrregues d'urbanització, IVA no inclòs, del programa d'actuació integrada aprovat.  
Data d'enviament de l'anunci al Diari Oficial de la Unió Europea: 26 de juliol de 2006.  
Rojales, 27 de juliol de 2006.. L'alcalde: Antonio Pérez García.